Kinyarwanda: 1º gutanga inama mu igenwa rya politiki y’uburezi mu mashuri makuru no gukurikirana ishyirwa mu bikorwa ryayo hakurikijwe inshingano zihariye za buri shuri rikuru; 2º gushyiraho amategeko ngengamikorere y’ishuri rikuru; 3º kwemeza imbanzirizamushinga y’ingengo y’imari mu ishuri rikuru rya leta n’ingengo y’imari mu ishuri rikuru ryigenga; 4º kwemeza buri mwaka imikoreshereze y’imari n’undi mutungo by’ishuri rikuru hashingiwe kuri raporo y’umuyobozi n'iy'umugenzuzi bwite bw’ishuri rikuru cyangwa urundi rwego rubifitiye ububasha; 5º kwemeza igenamigambi ry’ibikowa by’ishuri rikuru, by’igihe gito, igiciriritse n’ikirambye; 6º kwemeza buri mwaka integanyabikorwa y’ishuri rikuru n’ingengo y’imari yayo ; 7º kwemeza imyanzuro ishyikirizwa na sena harimo ibyerekeye gutanga impamyabumenyi, gushyira mu mirimo abigisha n’abashakashatsi, kubazamura mu ntera, kubagenera imishahara n’inyongera ku mashuri makuru yigenga no kubafatira ibihano mu gihe bibaye ngombwa; 8º kwemeza imyanzuro ishyikirizwa n’ubuyobozi nshingwabikorwa ku byerekeye imari, umutungo n’abakozi b’ishuri rikuru; 9º kugena umubare w’amafaranga atangwa n’umunyeshuri wiga mu ishuri rikuru, n’andi mafaranga atangwa ku mirimo inyuranye ikorwa n’ishuri rikuru; 10º kugena abahabwa za buruse n’ibihembo bicungwa n’ishuri rikuru; 11º kwemeza inguzanyo, impano, inkunga n’imfashanyo bihabwa ishuri rikuru; 12º kwita ku gikorwa icyo ari cyo cyose cyatuma ishuri rikuru rigera ku nshingano zaryo; 13º kwemeza amasezerano ishuri rikuru rigirana n'andi mashuri makuru, ibigo by’ubushakashatsi n’izindi  nzego muri rusange.
English: 1°   to give advice during the elaboration of the higher education policy and to monitor its implementation in conformity with the duties of each higher learning institution; 2°  to set up the internal rules and regulations of the institution; 3°  to approve the budget proposal of the public higher learning institution or the budget of a private institution; 4°  to approve the annual financial and administrative report, on the basis of the report of the   rector, the internal auditor or of any other competent organ; 5°           to adopt the short, medium and long-term action plans; 6°  to adopt the annual activity plan and their corresponding budget; 7°  to adopt the conclusions and decisions submitted by the senate, including particularly the academic awards, recruitment, promotions, determination of salaries and allowances for lecturers and researchers of higher learning institutions as well as penalties imposed on them when necessary; 8°  to adopt the decisions and conclusions of the executive council related to the financial management, the assets and the personnel of the higher  learning institution; 9°  to determine the fees and other dues to be paid by students and the funds to be invested in general services of the higher learning institution; 10°  to determine the students that are to benefit from study scholarship and prizes managed and warded by a higher learning institution; 11°  to approve loans, donations, subventions and legacy; 12°   to carry out any other activities aimed at enabling the institution to accomplish its mission; 13°   to approve conventions that the institution shall sign with other higher learning institutions, research centres and other organs in general.